האגודה למלחמה בסרטן

האגודה למלחמה בסרטן היא עמותה התנדבותית ישראלית שהוקמה בשנת 1952 ומטרתה להפחית את מספר החולים במחלת הסרטן ומספר המתים ממנה בישראל. לאגודה שירותים ופרויקטים רבים. מנכ"ל האגודה הוא משה בר-חיים. האגודה למלחמה בסרטן נוסדה בסוף 1952. פעילותה הראשונה של האגודה הייתה הסברה לרופאים על חשיבות ודרכי זיהוי מוקדם של המחלה. פעילותה השנייה הייתה הקמת מרכזי בדיקה לגילוי מוקדם של סרטן, בהן נעשו בדיקות לזיהוי סרטן השד בחינם. שתי תחנות ראשונות הוקמו בחיפה ובתל אביב. בשנת 1960 הוקמו תחנות ברחובות ובטבריה. בפברואר 1961 הוקמה תחנה בהרצליה. האגודה פעלה בשנות ה-50 על סמך תרומות ספורדיות ולקראת סוף שנות ה-50 ניסתה להגדיל את תקציבה בפנייה לציבור הרחב, בין השאר בקונצרטים לגיוס תרומות. מטרות האגודה נמסרו כ: חינוך מקצועי, חינוך הציבור ושירותים אישיים. האגודה למלחמה בסרטן היא אחת העמותות ההתנדבותיות הגדולות בישראל. האגודה מפעילה פרויקטים ושירותים למען מבוגרים וילדים חולי סרטן, ולמען בני משפחותיהם. בין הפרויקטים עבור הילדים: פרויקט "השלמת חומר נלמד" - האגודה מגייסת מורים ומתנדבים העוזרים בהשלמת החומר הנלמד בבית הספר. פרויקט "מחשב לכל ילד" - האגודה מעניקה עשרות מחשבים אישיים לילדים חולי סרטן ברחבי ישראל. חופשה בכפר הילדים באורלנדו - האגודה שולחת ילדים במצב מחלה מתקדם, עם בני משפחתם מדי שנה. הפרויקט הקהילתי "בוגרים צעירים - יוצאים לחיים" - פרויקט לצעירים בני עשרים ומעלה שהחלימו ממחלת הסרטן. נופש במלון קיבוץ שפיים - הפרויקט נערך למשפחות בהן ילד חולה סרטן שמעניק נופש במלון מדי שנה בסוכות. מימון צוות מקצועי - האגודה מעניקה צוות רפואי המטפל בילדים חולי סרטן בבתי החולים ברחבי ישראל. שיפור מחלקות ילדים ושיפור הטיפול - האגודה בונה ומשפצת מחלקות ורוכשת מכשור רפואי חדשני לטיפול בילדים חולי סרטן בכל המרכזים הרפואיים בישראל. סיוע כספי - האגודה מעניקה סיוע כספי זמני למשפחות של ילדים חולי סרטן. הוספיס-בית לילדים - האגודה מפעילה שירות לטיפול בבית לילדים בשלבי מחלה סופניים. המשפחות יכולות להיעזר בצוות מיומן ומקצועי גם ברגעים הקשים בביתן. פרויקטים נוספים: פעילויות בבתי ספר - הסברה, הדרכה, הרצאות. מבצע "הקש בדלת" - האגודה מגייסת תלמידים (את מי שרוצה) להתנדבות ליום התרמות. פרסום מידע בחוברות ועלוני מידע בשפות שונות בכל הקשור למחלות הסרטן, דרכי המניעה והאבחון המוקדם. מאז שנת 1992 עורכת האגודה מדי שנה את שבוע המודעות למניעת סרטן העור ואבחונו המוקדם, וזאת בשיתוף קופות החולים. בשבוע זה נפתחות ברחבי ישראל מאות תחנות בהן אפשר לעבור בדיקה לגילוי מוקדם של סרטן העור, בחינם. האגודה עורכת מעת לעת השתלמויות בנושא נזקי עישון לסטודנטים לחינוך ולרפואה על מנת לשלבם במערכי ההדרכה וההסברה של האגודה בנושא. מעיסקופיה הוא קמפיין שמטרתו לעודד אנשים בגילאי 50 שנה ומעלה לעבור בדיקת קולונוסקופיה לאיתור סרטן המעי הגס. הסלוגן של הקמפיין הוא: "שקט נפשי ארוך עובר דרך בדיקה אחת קצרה". האגודה מקיימת פרויקטים במטרה להעלות את המודעות למחלה ומניעתה ביניהם שרשרת אנושית של נבדקים בבדיקת קולונוסקופיה, יצירת אתגר ויראלי של ריקוד ה-wiggle כניסה חינם למתחם חמי געש לאלו שביצעו את הבדיקה, משחק ראווה בין נבחרת גולסטאר לבין שחקני עבר, פיתוח אפליקציית "של מי הישבן הזה?" ועוד. הסניף הראשי של האגודה נמצא ב"בית מטי" בגבעתיים על שם מטילדה רקנאטי. לאגודה יש כ-70 סניפים הפרוסים ברחבי ישראל, המופעלים על ידי מתנדבים. בסניפים נערכות פעילויות הסברתיות, אירועים לגיוס תרומות, פעילויות לתמיכה בחולים בקהילה ועוד, וכן מגייסים בהם עובדים ותרומות למאבק בסרטן. מדיה וקבצים בנושא האגודה למלחמה בסרטן בוויקישיתוף אתר האינטרנט הרשמי של האגודה למלחמה בסרטן (בעברית, באנגלית, ברוסית ובערבית) האגודה למלחמה בסרטן, ברשת החברתית פייסבוק האגודה למלחמה בסרטן, ברשת החברתית אינסטגרם האגודה למלחמה בסרטן, סרטונים בערוץ היוטיוב האגודה למלחמה בסרטן - אתר הילדים הערך "האגודה למלחמה בסרטן", באתר אקו-ויקי, כולל ביקורת על העמותה האגודה למלחמה בסרטן בישראל, באתר "גיידסטאר ישראל" האגודה למלחמה בסרטן בישראל, דף שער בספרייה הלאומית ליגה למלחמה בסרטן, הַבֹּקֶר, 5 בפברואר 1953 האגודה למלחמה בסרטן מבקשת עזרת הציבור, דבר, 8 בדצמבר 1953 אנודה למלחמה בסרטן, זמנים, 29 בינואר 1954 מרפאה לבדיקת חולי סרטן, הצופה, 28 בפברואר 1957 מרפאה למלחמה בסרטן נפתחה היום בתל אביב, שערים, 3 במרץ 1957 אלף נשים נבדקו על־ידי שרותי האגודה למלחמה בסרטן, דבר, 3 בפברואר 1958 5 שנות פעולה של האגודה למלחמה בסרטן בחיפה, הצופה, 16 במרץ 1960 תחנה לבדיקות סרטן ברחובות, קול העם, 27 במרץ 1960 תחנה למלחמה בסרטן בטבריה, הצופה, 24 במאי 1960 עדה כהן, תחבה לבדיקת הסרטן נפתחה השבוע בהרצליה, מעריב, 8 בפברואר 1961 פעולות האגודה למלחמה בסרטן בישראל, קול העם, 3 בפברואר 1958